Jane Campion

Elizabeth Jane Campion, nada en Wellington o 30 de abril de 1954 é unha directora, produtora e guionista cinematográfica neozelandesa establecida en Australia.

 Traxectoria 
Campion naceu en Wellington, segunda filla de Edith Beverley Georgette Hannah, actriz, escritora e herdeira, e Richard M. Campion, director de teatro e ópera. Campion creceu dentro do mundo do teatro neozelandés. Os seus pais fundaron o grupo de teatro New Zealand Players. Inicialmente rexeitaba a idea de ter unha carreira no teatro ou na interpretación e graduouse en antropoloxía na Universidade de Wellington en 1975. En 1976 asistiu á Chelsea Art School en Londres e viaxou por Europa. Graduouse en pintura na Sydney College of the Arts en 1979. Finalmente cambiou ao cinema e creou a súa primeira curtametraxe, Tissues, en 1980. En 1981 comezou a estudar na Australian Film, Television and Radio School, onde realizou máis curtametraxes e se graduou en 1984.Mark Stiles, "Jane Campion", Cinema Papers, decembro de 1985 p434-435, 471

A súa primeira curtametraxe profesional, Peel (1982) gañou a Palma de Ouro á Curtametraxe no Festival de Cannes.Awards - 1986 , Cannes Film Festival. Consultado o 13 de maio de 2010. Dirixiu neses anos tamén series de televisión e telefilmes.

Sweetie (1989) foi a súa primeira longametraxe e co seguinte, An Angel at My Table (1990), conseguiu máis recoñecemento. A este seguiu a Palma de Ouro que logrou con The Piano, co que ademais gañou o Oscar ao mellor guión orixinal e se converteu na segunda muller candidata ao Oscar á mellor dirección na 66ª edición dos premios.

O traballo posterior de Campion provocou opinións polarizadas: The Portrait of a Lady (1996), baseada na novela de Henry James; Holy Smoke! (1999) con Harvey Keitel e Kate Winslet; In the Cut (2003), suspense erótico baseado no best-séller de Susanna Moore protagonizado por Meg Ryan; Bright Star, drama biográfico sobre o poeta John Keats.

Campion foi produtora executiva do documental Abduction: The Megumi Yokota Story (2006) e traballou na serie Top of the Lake. A miniserie conseguiu gran recoñecemento http://www.rottentomatoes.com/tv/top-of-the-lake/http://www.metacritic.com/tv/top-of-the-lake e gañou premios, especialmente para a súa protagonista, Elisabeth Moss.

 Filmografía 
 Directora 
 Tissues (1980)
 Mishaps: Seduction and Conquest (1981)
 Peel: An Exercise in Discipline (1982)
 Passionless Moments (1983)
 A Girl's Own Story (1984)
 After Hours (1984)
 Dancing Daze- serie de televisión (1985)
 Two Friends (1986)
 Sweetie (1989)
 An Angel at My Table (1990)
 The Piano (1993)
 Portrait of a Lady (1996) 
 Holy Smoke! (1999)
 In the Cut (2003) 
 8 - segmento The Water Diary (2006)
 Bright Star (2009)
 Top of the Lake - miniserie (2013)
 The Power of the Dog (2021)

 Produtora 
 Soft Fruit (2000)
 Abduction: The Megumi Yokota Story (2006)

 Notas 

 Véxase tamén 

 Bibliografía 
 Cheshire, Ellen: Jane Campion. Londres: Pocket Essentials, 2000.
 Fox, Alistair: Jane Campion: Authorship and Personal Cinema. Bloomington–Indianápolis: Indiana University Press, 2011. ISBN 978-0-253-22301-2.
 Gillett, Sue: 'Views for Beyond the Mirror: The Films of Jane Campion.' St.Kilda: ATOM, 2004. ISBN 1 876467 14 2 NLA citation
 Hester, Elizabeth J.: Jane Campion: A Selective Annotated Bibliography of Dissertations and Theses. ISBN 978-1-4848-1838-1, ISBN 1-4848-1838-5.
 Jones, Gail: 'The Piano.' Australian Screen Classics, Currency Press, 2007.
 Margolis, Harriet (ed): 'Jane Campion's The Piano.' Cambridge University Press, 2000.
 McHugh, Kathleen: 'Jane Campion.' Urbana e Chicago: University of Illinois Press, 2007.
 Radner, Hilary, Alistair Fox e Irène Bessière (eds): 'Jane Campion: Cinema, Nation, Identity.' Detroit: Wayne State University Press,2009.
 Verhoeven, Deb: Jane Campion. Londres: Routledge, 2009.
 Wexman V. W.: Jane Campion: Interviews. Roundhouse Publishing. 1999.

 Ligazóns externas 
 Jane Campion's Agent

 Jane Campion Bibliography (vía UC Berkeley 
 Senses of Cinema: Great Directors Critical Database
 Campion, Jane en The Encyclopedia of Women and Leadership in Twentieth-Century Australia

Categoría:Directores de cinema de Nova Zelandia
Categoría:Nados en Wellington
Categoría:Nados en 1954
Categoría:Óscar ó mellor guión orixinal